మెగా అభిమానులను ఉత్తేజపరుస్తూ చిరంజీవి తన 150వ సినిమాను ప్రకటించాడు.. తీశాడు.. తాజాగా ముందుకు రాబోతున్నాడు. ఈ సినిమా చిరంజీవికే కాదు.. తన అభిమానులకూ ప్రత్యేకం, ప్రతిష్ఠాత్మకమే. అందుకే ఎప్పుడెప్పుడు వస్తాడా? ఎప్పుడెప్పుడు సినిమా చూస్తామా? అన్నంత ఆత్రంగా ఎదురు చూస్తున్నారు అభిమానులు. రాక..రాక పదేళ్ల గ్యాప్ తర్వాత వస్తుండడంతో ఎంత ఖర్చైనా ఫర్వాలేదు.. తొలిరోజు తొలి షో చూసి తీరాల్సిందే అన్న పట్టుదలతో ఉన్నారు మెగా అభిమానులు. అందుకు నిదర్శనం బెంగళూరులో జరిగిన ఓ ఘటనే. ఓ థియేటర్లో 3 ఖైదీ టికెట్లను వేలం వేస్తే.. రూ.36 లక్షలకు దక్కించుకున్నాడట ఓ చిరు అభిమాని. ఇక, ఆ వేలంలో వచ్చిన డబ్బును చిరంజీవి పేరిట బెంగళూరులోని ఓ అనాథాశ్రమానికి విరాళంగా ఇవ్వాలని థియేటర్ యాజమాన్యం భావిస్తోందట. అంతేగాకుండా.. ఇటు స్పెషల్ షో టికెట్ ధరలూ ఆకాశాన్ని అంటుతున్నాయట. తెలుగు సినిమా చరిత్రలో ఎన్నడూ లేని విధంగా ఖైదీకి భారీ స్పెషల్ షోలు ప్లాన్ చేస్తున్నారని టాక్. టికెట్ ధరలు రూ.500 నుంచి రూ.1500 దాకా పలుకుతున్నాయట. డైరెక్ట్గా తీసుకుంటే ఉన్న పరిస్థితి అది. అదే బ్లాక్ మార్కెట్లో అయితే డిమాండ్ను బట్టి రూ.2500 నుంచి ఆపైన పలుకుతున్నాయని చెబుతున్నారు. అంతేకాదు.. షో ప్రారంభం అయ్యే సమయానికి ఆ రేట్లు మరింత పెరుగుతాయని చెబుతున్నారు.
mega abhimaanulanu uttejaparustuu chiranjeevi tana 150va sinimaanu prakatinchaadu.. teesaadu.. taajaagaa munduku rabotunnadu. ee sinima chiranjeevike kaadu.. tana abhimaanulakuu pratyekam, pratishtaatmakame. anduke eppudeppudu vastada? eppudeppudu sinima chustama? annanta aatramgaa eduru chustunnaru abhimaanulu. raaka..raaka padella gyap tarvaata vastundadamto entha kharchaina farvaledu.. toliroju toli sho chusi teeralsinde anna pattudalatoe unnaaru mega abhimaanulu. anduku nidarsanam bengalurulo jarigina oo ghatane. oo theaterlo 3 khaidi tiketlanu velam veste.. roo.36 lakshalaku dakkinchukunnadata oo chiru abhimani. ika, aa velamlo vachina dabbunu chiranjeevi paerita bengaluruloni oo anaathaashramaaniki viraalamgaa ivvaalani theater yaajamaanyam bhavistondata. antegakunda.. itu speshal sho ticket dharaluu aakaasaanni antutunnayata. telugu sinima charitralo ennaduu laeni vidhamgaa khaideeki bhari speshal sholu plan chestunnarani tack. ticket dharalu roo.500 nunchi roo.1500 daka palukutunnayata. directga teesukunte unna paristhiti adhi. adhe black marketlo ayithe demandnu batti roo.2500 nunchi aapaina palukutunnaayani chebutunnaru. antekaadu.. sho praarambham ayye samayaniki aa retlu marinta perugutaayani chebutunnaru.